galenus.de-usu-partium 5.13
Οὕτω μὲν δὴ καὶ περὶ ταῦτα δικαία τελέως ἡ φύσις . ὅτι δὲ κᾀν τῷ τοὺς μὲν οὐρητῆρας ὁμοίους τὴν οὐσίαν τοῦ σώματος ἐργάσασθαι τῇ μεγάλῃ κύστει τῇ τὸ οὖρον ὑποδεχομένῃ , τοὺς δὲ χοληδόχους πόρους τῇ μικρᾷ τῇ ἐπὶ τῷ ἥπατι , τὴν αὐτὴν δικαιοσύνην ἡ φύσις ἐνεδείξατο , παντὶ καὶ τοῦτο πρόδηλον . οὐ γὰρ ἐξ ἄλλης μὲν οὐσίας ἐχρῆν εἶναι τὰς ὑποδοχὰς τῶν περιττωμάτων , ἐξ ἄλλης δὲ τοὺς παράγοντας πόρους , ἀλλ’ ἐκ τῆς αὐτῆς τε καὶ ὡσαύτως ἀνεξομένης τοῦ περιττώματος . ὅ γε μὴν τρόπος ὁ τῆς ἐμφύσεως , εἰς μὲν τὴν κύστιν τῶν οὐρητήρων , εἰς δὲ τὸ ἔντερον τοῦ χοληδόχου πόρου , πάντων θαυμάτων ἐπέκεινα . λοξοὶ γὰρ εἰς αὐτὰ καταφυόμενοι , καὶ μέχρι τῆς ἐντὸς εὐρυχωρίας λοξοὶ καὶ προμήκεις διήκοντες , οἷον ὑμένα τινὰ τῶν ὀργάνων ἐντὸς ὑποτέμνονται , πρὸς μὲν τῆς ἔσω φορᾶς τῶν περιττωμάτων ἀνατρεπόμενόν τε καὶ ἀνοιγνύμενον , ἐν δὲ τῷ λοιπῷ χρόνῳ παντὶ προσπεπτωκότα τε καὶ προσεσταλμένον , καὶ οὕτως ἀκριβὲς πῶμα τῷ πόρῳ γιγνόμενον , ὥστε μὴ μόνον τοῖς ὑγροῖς ἀδύνατον εἶναι τὴν εἰς τοὐπίσω φορὰν , ἀλλὰ καὶ τῷ πνεύματι . δηλοῦται δὲ τοῦτο ἐπὶ τῶν κύστεων μάλιστα τῶν ἐμφυσωμένων τε καὶ πληρουμένων ἀέρος , ἔπειτα δεσμουμένων ἀκριβῶς κατὰ τὸν αὐχένα . φαίνεται γὰρ ἅπας ἐντὸς αὐτῶν ὁ ἀὴρ ἀποστεγόμενός τε καὶ κατεχόμενος , εἰ καὶ πάνυ τις ἰσχυρῶς ἔξωθεν ἀποθλίβοι τὴν κύστιν . ὥσπερ γὰρ καὶ ἀπὸ τῆς τῶν εἰσρεόντων ῥύμης ἀνατρέπεται πρὸς τὸ ἐντὸς , οὕτως ὑπὸ τῶν ἔσω αὐτῷ προσπιπτόντων πιλεῖται καὶ προσστέλλεται τῷ πόρῳ . καὶ σοι καὶ τοῦτο προνοίας θ’ ἅμα τῆς εἰς τὰ ζῶα καί τινος περιττῆς σοφίας τοῦ δημιουργοῦ γινέσθω τεκμήριον . οὕτω μὲν δὴ θαυμαστῶς ἅπαντα κεκόσμηται τὰ τῆς τροφῆς ὄργανα . καὶ γὰρ τὰς τῶν περιττωμάτων ὑποδοχὰς ἔθος ἐστὶ τοῖς ἰατροῖς ἅμα τοῖς ἄλλοις ὀργάνοις καταριθμεῖσθαι τοῖς τῆς τροφῆς , καὶ διὰ τοῦτο καὶ τὰς κύστεις ἀμφοτέρας καὶ τὰ παχέα τῶν ἐντέρων ὄργανα τροφῆς ὀνομάζουσι .
Lemmas: οὕτως μέν δή καί περί οὗτος δίκαιος τέλειος ὁ φύσις . ὅτι δέ εἰͅν ὁ ὁ μέν οὐρητήρ ὅμοιος ὁ οὐσία ὁ σῶμα ἐργάζομαι ὁ μέγας κύστις ὁ ὁ οὖρος ὑποδέχομαι , ὁ δέ χοληδόχος πόρος ὁ μικρός ὁ ἐπί ὁ ἧπαρ , ὁ αὐτός δικαιοσύνη ὁ φύσις ἐνδείκνυμι , πᾶς καί οὗτος πρόδηλος . οὐ γάρ ἐκ ἄλλος μέν οὐσία χρή εἰμί ὁ ὑποδοχή ὁ περίσσωμα , ἐκ ἄλλος δέ ὁ παράγω πόρος , ἀλλά ἐκ ὁ αὐτός τε καί ὡσαύτως ἀνέχω ὁ περίσσωμα . ὁ γε μήν τρόπος ὁ ὁ ἔμφυσις , εἰς μέν ὁ κύστις ὁ οὐρητήρ , εἰς δέ ὁ ἔντερον ὁ χοληδόχος πόρος , πᾶς θαῦμα ἐπέκεινα . λοξός γάρ εἰς αὐτός καταφύω , καί μέχρι ὁ ἐντός εὐρυχωρία λοξός καί προμήκης διήκω , οἷος ὑμήν τις ὁ ὄργανον ἐντός ὑποτέμνω , πρός μέν ὁ ἔσω φορά ὁ περίσσωμα ἀνατρέπω τε καί ἀνοίγνυμι , ἐν δέ ὁ λοιπός χρόνος πᾶς προσπίπτω τε καί προσστέλλω , καί οὕτως ἀκριβής πῶμα ὁ πόρος γίγνομαι , ὥστε μή μόνος ὁ ὑγρός ἀδύνατος εἰμί ὁ εἰς ὀπίσω φορά , ἀλλά καί ὁ πνεῦμα . δηλόω δέ οὗτος ἐπί ὁ κύστις μάλα ὁ ἐμφυσάω τε καί πληρόω ἀήρ , ἔπειτα δεσμέω ἀκριβής κατά ὁ αὐχήν . φαίνω γάρ ἅπας ἐντός αὐτός ὁ ἀήρ ἀποστέγω τε καί κατέχω , εἰ καί πάνυ τις ἰσχυρός ἔξωθεν ἀποθλίβω ὁ κύστις . ὥσπερ γάρ καί ἀπό ὁ ὁ εἰσρέω ῥύμη ἀνατρέπω πρός ὁ ἐντός , οὕτως ὑπό ὁ ἔσω αὐτός προσπίπτω πιλέω καί προσστέλλω ὁ πόρος . καί σύ καί οὗτος πρόνοια τε ἅμα ὁ εἰς ὁ ζῷον καί τις περισσός σοφία ὁ δημιουργός γίγνομαι τεκμήριον . οὕτως μέν δή θαυμαστός ἅπας κοσμέω ὁ ὁ τροφή ὄργανον . καί γάρ ὁ ὁ περίσσωμα ὑποδοχή ἔθος εἰμί ὁ ἰατρός ἅμα ὁ ἄλλος ὄργανον καταριθμέω ὁ ὁ τροφή , καί διά οὗτος καί ὁ κύστις ἀμφότερος καί ὁ παχύς ὁ ἔντερον ὄργανον τροφή ὀνομάζω .